ร้านอุด้ง เทมปุระนี้ตั้งอยู่บนชั้น 5 ของสยามสแควร์วันใกล้กับร้านไอศกรีมสเวนเซ่น ป้ายสีแดงเด่นเป็นสง่า เป็นร้านสไตล์บริการตนเอง เดินไปถึงจะได้รับเสียงตะโกนต้อนรับ จากนั้นก็เดินไปสังที่เคาเตอร์ หยิบถาด คีบเทมปุระและของทอดกรณีอยากได้ท้อปปิ้งเพิ่ม หยิบเมนูที่สั่งไว้ จ่ายเงินแล้วไปนั่ง

ภายในร้านจะมีทั้งแบบโต๊ะนั่งและโซฟา หลังจากทานเสร็จแล้วเราต้องยกจานไปเก็บเองที่จุดรับภาชนะบริเวณมุมด้านในร้านค่ะ แต่มีป้ายแขวนไว้ชัดเจนและมีพนีกงานคอยบริการแยกจานช้อนอยู่ เมนูที่สั่งวันนี้เป็น

:: ยากินิกุอุด้ง 139 ฿ ::
เป็นเส้นอุด้งผัดหมูกับกะหล่ำ แครอทซอย ซอสสีน้ำตาลออกแนวยากิโซบะ ห่อมาในไข่ ราดด้วยซอสมะเขือเทศกับมายองเนสค่ะ เมนูนี้เสิร์ฟมาแบบร้อนๆ แหวกไส้ทีควันพวยพุ่ง ปริมาณกำลังดี เห็นชิ้นเท่านี้กินอิ่มพอดีเลยค่ะ อร่อยนะคะแต่กินมากๆคำท้ายๆนี่เริ่มจะเลี่ยน
:: อุด้งซุปกระดูกหมูสไปซี่ 149฿ :: จานนี้คู่หูเล็งมาตั้งแต่หน้าร้าน เป็นเส้นอุด้งน้ำข้นใส่พริกต้มยำกับหมูติดมัน ไข่ยางมะตูมครึ่งใบ หมูไม่เหนียว น้ำซุปข้นแต่จืดไปนิด พริกเผ็ดกำลังดีปริมาณอาหารให้มาถ้วยเล็กไปนิด ไม่ค่อยคุ้มราคาเท่าไหร่ค่ะ

เครื่องดื่มสั่งเป็นน้ำพั้นซ์ 29฿ แบบไม่มีรีฟิลค่ะ ที่นี่ไม่คิดค่าบริการ ใครสนใจมาลองชิมกันได้ค่ะ ;))